Съдържание

# Кръгови диаграми

На първата страница от помощника за диаграма можете да изберете нейния вид.

За достъп до тази команда...

#### От лентата с менюта:

Изберете Вмъкване - Диаграма - Тип диаграма - Кръгова.

#### От интерфейса с раздели:

Изберете Вмъкване - Диаграма - Тип диаграма - Кръгова.

#### От лентите с инструменти:

Вмъкване на диаграма

… после в Помощника за диаграма изберете Тип диаграма - Кръгова.

## Кръгова

В кръгова диаграма стойностите се показват като сектори от кръг. Дължините на съответните им дъги, или площите на секторите, са пропорционални на изобразяваните стойности.

Кръгова: при този подвид секторите се показват като оцветени „резени от торта“ само за по една колона. След създаването на диаграмата можете да плъзнете някои сектори с мишката, за да ги отделите от „тортата“ или да ги върнете обратно.

Кръгова с отделени сегменти: при този подвид секторите поначало са разделени един от друг. След създаването на диаграмата можете да ги плъзгате радиално с мишката.

Пръстеновидна: в този подвид могат да се изобразяват по няколко колони с данни. Всяка от тях отговаря на един от концентричните пръстени. След като създадете диаграмата, можете да плъзгате с мишката външните сектори, за да ги местите радиално.

Пръстеновидна с отделени сегменти: при този подвид външните сектори поначало са отделени от останалата част от пръстена. След създаването на диаграмата можете да плъзгате тези сектори радиално с мишката.

Кръгова с вложена лентова: при този подтип отляво се показва кръгова диаграма, в която последните три стойности от колоната с данни са агрегирани като „съставен“ сектор. Съставният сектор е разложен в лентова диаграма отдясно.

Кръгова с вложена кръгова: при този подтип отляво се показва кръгова диаграма, в която последните три стойности от колоната с данни са агрегирани като „съставен“ сектор. Съставният сектор е разложен отдясно в друга кръгова диаграма.

Теми, свързани с показаната

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Серии от данни

Помощник за диаграма - Елементи на диаграмата